אוגדת אזור יהודה ושומרון

אוגדת איו"ש (אוגדת אזור יהודה ושומרון) (אוגדה 877) היא אוגדה מרחבית ומילואים בפיקוד המרכז של צה"ל.

מפקד האוגדה הנוכחי הוא תת-אלוף קובי הלר.

 היסטוריה 
ב־20 בדצמבר 1967 מונה אל"ם רפאל ורדי למפקד אזור יהודה ושומרון הכפוף לאלוף פיקוד המרכז, כשהוא מקבל את הסמוכויות האזרחיות שהיו קודם לכן בידי האלוף.

ב-4 בנובמבר 1981, פוצל אזור יהודה ושומרון לחטיבת יהודה ושומרון והמנהל האזרחי שאחריותו לדאוג לצרכיה האזרחיים של האוכלוסייה הפלסטינית שבשליטת ישראל. המושלים הצבאיים בכל נפה הפכו לקציני המנהל האזרחי, סמכויותיהם צומצמו והם איבדו את השליטה על הנושא הביטחוני. הפיקוד הביטחוני הועבר למפקדת אזור יהודה ושומרון בראשות אלוף-משנה. תחילה חולק המרחב ל-6 נפות: בית לחם, חברון, רמאללה, שכם, טולכרם וג'נין. לאחר מכן חולק לשלושה גושים שנקראו צפוני, מרכזי ודרומי או יהודה, בנימין ושומרון בפיקוד סגני אלוף.

בעקבות פריצת האינתיפאדה הראשונה בדצמבר 1987 מונה מפקד עוצבת הפלדה תא"ל זאב ליבנה כמפקד אוגדתי למרחב. במרץ 1988 הוקמה אוגדת אזור יהודה ושומרון בפיקוד תת-אלוף במקום חטיבת יהודה ושומרון בפיקוד אלוף-משנה. עם הקמת אוגדת אזור יהודה ושומרון שלושת המרחבים הפכו לשלוש חטיבות, חטיבת שומרון, חטיבת בנימין וחטיבת יהודה, והוקמה חטיבת אפרים שהופקדה על מרחב טולכרם–קלקיליה. מפקדת האוגדה ישבה במצודת טיגארט בשכם. בהמשך הוקמו גם חטיבת עציון וחטיבת מנשה.

בין השנים 1994 ל-1997 הועלה תקן המפקד, והאוגדה הייתה בפיקוד אלוף שאול מופז ואחר כך אלוף גבי אופיר. 

כחלק מהסכמי אוסלו הוקם במרחב יהודה ושומרון המנגנון לתיאום ביטחוני באיו"ש (מת"ב), שהיה כפוף מקצועית למבת"ש (מנגנון הביטחוני לתיאום ושיתוף פעולה). ראש מת"ב שמש כנציג הישראלי בוועדה הביטחונית האזורית ביהודה והשומרון (Ragional Security Committee, R.S.C), וכקצין מטה באוגדת איו"ש, הכפוף למפקד האוגדה ומייעץ לו בתחום התיאום, הקישור והבקרה על יישום הסכם הביניים. המת"ב שימש כמנחה ומרכז מקצועי למשרדי הקישור והתיאום המחוזיים (מת"ם) בגזרות השונות באיו"ש. ההסכמים הביאו גם להעברת מפקדת האוגדה למחנה בית אל.

בעקבות אירועי מנהרת הכותל ב-1996 הוחלט בצה"ל להכין את האוגדה לאפשרות של עימות צבאי עם הרשות הפלסטינית וכוחות הביטחון שלה. למשימה זו התמנה לכהונה שנייה כמפקדה של האוגדה תא"ל גבי אופיר שקודם במהלך התפקיד לדרגת אלוף. תחת פיקודה הוקמו חטיבות מרחביות וגדודי חי"ר ייעודי תחת פיקודם (לאחר מכן אוגדו הגדודים במסגרת חטיבת כפיר).

במהלך מבצע חומת מגן ב-2002 הפכה אוגדת יהודה לאוגדת בט"ש נוספת במרחב יהודה, כשהיא קולטת את חטיבת יהודה וחטיבת עציון מאוגדת איו"ש. אוגדת יהודה מוזגה עם אוגדת איו"ש ב־2003, והחטיבות שבו לאחריות האוגדה.

במהלך העשור הראשון של המאה ה-21 הפכה האוגדה גם לאוגדת מילואים, ובמסגרתה פועלים מספר גדודי מילואים המיועדים בחירום להחלפת גדודים סדירים המוצבים באיו"ש ונדרשים ללחימה בגזרות אחרות. הגדודים פועלים תחת פיקוד החטיבות המרחביות, ומוזנים בעיקר על בסיס משוחררי חטיבת כפיר.

ב-2022 הובילה האוגדה את מבצע שובר גלים למלחמה בטרור ביהודה ושומרון. בנובמבר 2022 הוענק לה אות הערכה מבצעי מטעם הרמטכ"ל.

ביולי 2023 הובילה האוגדה את מבצע בית וגן למיגור תשתיות הטרור במרחב העיר ומחנה הפליטים ג'נין, כתוצאה מעליית אירועי הטרור בצפון השומרון.

מפקדת האוגדה ממוקמת במחנה בית אל.

ייעוד האוגדה
האוגדה משמשת כמפקדת כוחות צה"ל בגזרת יהודה ושומרון, וכתוצאה מכך נמצאת בלחימה שוטפת אל מול פעילויות והתארגנויות טרור מאזור יהודה ושומרון, או מחבלים היוצאים מאזור זה לתחומי הקו הירוק.

בשטח האחריות של האוגדה נמצאות הערים הפלסטיניות הגדולות: ג'נין, טולכרם, קלקיליה, שכם, רמאללה, בית לחם וחברון.

תפקידי האוגדה כוללים: שמירה על יציבות ביטחונית, אבטחת צירי תנועה, הגנה על ישראלים ושמירת חוק וסדר. במסגרת תפקידה, חייליה לעיתים נקלעים לעימותים עם פעילים פוליטיים, מתנחלים ואוכלוסייה אזרחית פלסטינית.

האוגדה מבצעת מבצעים שונים ומעצרים של חשודים על בסיס יומי.

יחידות האוגדה
 חטיבות אוגדת אזור יהודה ושומרון תג שם הערות חטיבות מרחביות מרכז|27px חטיבת מנשה חטיבה מרחבית האחראית על גזרת ג'נין מרכז|27px חטיבת אפרים חטיבה מרחבית האחראית על גזרות קלקיליה וטולכרם. מרכז|27px חטיבת שומרון חטיבה מרחבית האחראית על גזרת שכם מרכז|27px חטיבת בנימין חטיבה מרחבית האחראית על גזרת רמאללה וכביש 443 מרכז|27px חטיבת יהודה חטיבה מרחבית האחראית על גזרת חברון מרכז|27px חטיבת עציון חטיבה מרחבית האחראית על גזרת בית לחםיחידות נוספותמג"ב איו"שמפקדת חטיבה האחראית על פעילות מג"ב בשטחי יהודה ושומרון הכפופה לצה"ליחידה 636יחידת איסוף קרבי העוסקת באיסוף מודיעין בשטחי אויב וסיכול טרור באמצעות מארבי תצפית וסיכול ייחודיים, אבטחת כוחות צה"ל בשטחי אויב ויירוט מפגעים תוך שימוש באמצעים טכנולוגיים מתקדמים.מרכז|27pxגדוד ארזגדוד משטרה צבאית האחראי על מעברי קו התפר באזור עוטף ירושליםמרכז|27px|סמל גדוד התקשוב האוגדתיגדוד אופקגדוד תקשוב אוגדתימרכז|27px|סמל גדוד התקשוב האוגדתיימ״ס איו״שיחידת המסתערבים של מג״ב אשר פועלת במשימות מסוערבות וחשאיות בגזרת יהודה ושומרוןחתולי הברפלוגת צמ"ה אוגדתיתיחידת מרעוליחידת מילואים מיוחדת לאיתור בני אדם על בסיס ניתוח שטח
ב־2004, במהלך האינתיפאדה השנייה הוקמה חטיבה מרחבית שביעית באוגדה, חטיבת מכבים, לצורך אחזקת קו התפר באזור מודיעין. כעבור מספר שנים מוזגה החטיבה עם חטיבת בנימין.

 כלי רכב ייעודיים 

מפקדי האוגדה
שם תקופת כהונההערותמפקדי אזור יהודה ושומרוןאל"ם יעקב כץ  נובמבר 1981 – ?אל"ם יעקב הרטבי 1981–אוקטובר 1983 אל"ם שמואל צוקר אוקטובר 1983–12 באוגוסט 1984  לימים מפקד אוגדת עזה ועוצבת הגלילאל"ם יעקב אור 12 באוגוסט 1984–1986  לימים מפקד האוגדה ומתאם פעולות הממשלה בשטחים אל"ם דב דקל  1986–13 באוגוסט 1987  לימים מפקד עוצבת אדוםאל"ם זאב בונה  1987–1988  מפקדי אוגדת יהודה ושומרון תא"ל גבי אופיר  מרץ 1988 – 11 בינואר 1990  לימים מפקד פיקוד העורף תא"ל יעקב אור  11 בינואר 1990 – 1992  לימים מתאם פעולות הממשלה בשטחים תא"ל משה יעלון  1992–1993  לימים הרמטכ"ל ה-17 ושר הביטחון אלוף שאול מופז  1993–1994  לימים הרמטכ"ל ה-16 ושר הביטחון אלוף גבי אופיר  1994–1997  כהונה שנייה. לימים מפקד פיקוד העורף אלוף יצחק איתן  1997–2000  לימים מפקד פיקוד המרכז תא"ל שלמה אורן  מרץ – ספטמבר 2000  התפטר בעקבות תקרית ירי דו-צדדי בה נהרגו 3 חיילי יחידת דובדבן תא"ל בני גנץ  ספטמבר 2000 – 11 ביולי 2001  עם פרוץ האינתיפאדה השנייה, לימים הרמטכ"ל ה-20 ושר הביטחון תא"ל יצחק גרשון  11 ביולי 2001 – 16 ביוני 2003  בתקופת מבצע חומת מגן. לימים מפקד פיקוד העורף תא"ל גדי איזנקוט  16 ביוני 2003 – 18 במאי 2005  לימים הרמטכ"ל ה-21 ושר תא"ל יאיר גולן  18 במאי 2005 – 5 ביולי 2007  לימים סגן הרמטכ"ל וחבר הכנסת תא"ל נעם תיבון  5 ביולי 2007 – 7 באוקטובר 2009  לימים מפקד הגיס הצפוני תא"ל ניצן אלון  7 באוקטובר 2009 – 25 באוקטובר 2011  לימים מפקד פיקוד המרכז וראש אגף המבצעים תא"ל חגי מרדכי  25 באוקטובר 2011 – 4 באפריל 2013  תא"ל תמיר ידעי  4 באפריל 2013 – 5 באוגוסט 2015  לימים מפקד פיקוד המרכז ומפקד זרוע היבשה תא"ל ליאור כרמלי  5 באוגוסט 2015 – 13 בספטמבר 2017  לימים ראש אגף התקשוב וההגנה בסב"ר תא"ל ערן ניב  13 בספטמבר 2017 – 22 בספטמבר 2019  לימים ראש אגף התקשוב וההגנה בסב"ר תא"ל יניב אלאלוף  22 בספטמבר 2019 – 14 באוקטובר 2021  תא"ל אבי בלוט  14 באוקטובר 2021 – 20 בדצמבר 2023מפקד האוגדה בתחילת מלחמת חרבות ברזל, לימים מפקד פיקוד מרכז תא"ל יקי דולף  20 בדצמבר 2023 – 31 באוגוסט 2025מפקד האוגדה במלחמת חרבות ברזלתא"ל יעקב הלר  31 באוגוסט 2025 – מכהן  מפקד האוגדה במלחמת חרבות ברזל

 לקריאה נוספת
 משה גבעתי, הישרדות בספטמבר - לקחים מבצעיים ממלחמות ישראל, חולון: הוצאת 'רעות', תשע"ג-2013.

 קישורים חיצוניים 



 הערות שוליים 

*
איו"ש
אזור יהודה ושומרון
קטגוריה:יהודה ושומרון
קטגוריה:מעוטרי אות הערכה מטעם הרמטכ"ל